
RAPORT DE SPECIALITATE

pentru modificarea şi completarea HCLMT nr. 480/08.10.2018 privind completarea Anexei  la Hotărârea Consiliului Local  nr. 245/1999 privind inventarul bunurilor  care aparţin domeniului public al Municipiului Timişoara şi inaintarea catre Guvernul României a propunerii privind completarea Anexei la Hotararea Guvernului Romaniei nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş
Având în vedere Expunerea de motive nr. SC2018-            /08.10.2018 pentru modificarea şi completarea HCLMT nr. 480/08.10.2018 privind completarea Anexei  la Hotărârea Consiliului Local  nr. 245/1999 privind inventarul bunurilor  care aparţin domeniului public al Municipiului Timişoara şi inaintarea catre Guvernul României a propunerii privind completarea Anexei la Hotararea Guvernului Romaniei nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, facem următoarele precizări:
Consiliul Local al Municipiului Timişoara, prin Hotărârea nr. 480/08.10.2018 a aprobat completarea Anexei  la Hotărârea Consiliului Local  nr. 245/1999 privind inventarul bunurilor  care aparţin domeniului public al Municipiului Timişoara şi inaintarea catre Guvernul României a propunerii privind completarea Anexei la Hotararea Guvernului Romaniei nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş.

În conformitate cu prevederile art. 21din Legea nr. 213/1998 privind bunurile proprietate publică, inventarul bunurilor care alcătuiesc domeniul public al unităţilor administrativ-teritoriale se întocmeşte şi se modifică de primarii unităţilor administrativ-teritoriale, precum şi de persoanele delegate de către aceştia. Inventarele întocmite se însuşesc, după caz, de consiliile judeţene, de Consiliul General al Municipiului Bucureşti sau de consiliile locale. Inventarele astfel însuşite se centralizează de consiliul judeţean, respectiv de Consiliul General al Municipiului Bucureşti, şi se trimit Guvernului, pentru ca, prin hotărâre, să se ateste apartenenţa bunurilor la domeniul public judeţean sau de interes local.

Tinând cont de preverile Legii nr. 213/1998 mai sus menţionate instituţia noastră a transmis HCLMT nr. 480/08.10.2018 Consiliului Judeţean Timiş. În urma verificărilor efectuate reprezentanţii Consiliului Judeţean Timiş ne-au comunicat ca este necesară modificarea şi completarea HCLMT nr. 480/08.10.2018. astfel este necesar ca bunurile supuse inventarierii să fie declarate de către Consiliul Local al Municipiului Timişoara ca fiind de uz sau de interes public local, iar Anexa cu bunurile inventariate să fie întocmită conform  HG nr. 548/1999.
           Municipiul Timisoara doreste sa-si imbunatateasca continuu performantele in domeniul transportului public de persoane.  In acest scop are in vedere sa asigure satisfacerea continua a cerintelor si asteptarilor clientilor printr-o inalta calitate a transportului public de persoane si in acelasi timp sa protejeze mediul inconjurator prin prevenirea si controlul poluarii. 

           Modernizarea parcului de material rulant al Timisoarei este un pas firesc si necesar care urmeaza reabilitarii infrastructurii.                   

            Parcul de tramvaie al SC Societatea de Transport PublicTimişoara SA este alcătuit din tramvaie second-hand, achiziţionate din Germania, a căror durata de serviciu este depăşită, iar prin reparaţiile curente efectuate se prelungeşte durata de serviciu a acestora. 


 Având în vedere că tramvaiele vechi din flota operatorului local nu sunt accesibile, sunt dificil de operat şi necesită mentenanță preventivă costisitoare, motoarele diesel nu corespund normelor recente de poluare EURO, în timp ce troleibuzele și tramvaiele au echipament de tracțiune rezistiv ineficient, pentru îmbunătăţirea operării flotei şi reducerea costurilor de mentenanță este necesară înlocuirea strategică a vehiculelor, conform unor standarde înalte de accesibilitate şi deplasare.

            Pentru obiectivul „Servicii de reparaţie generală cu reconstrucţie şi modernizare a vagoanelor de tramvai tip GT4” s-a încheiat Acordul – cadru  de prestări servicii nr. 108/16.04.2014 cu asocierea formată din SC ELECTROPUTERE VFU PAŞCANI SA – lider şi ASTRA Vagoane Călători SA.


Prin Acordul –cadru de prestări servicii mai sus menţionat promitentul – prestator se obligă, ca în baza contractelor subsecvente încheiate cu promitentul-achizitor să presteze servicii de reparaţie generală cu reconstrucţie şi modernizare a vagoanelor de tramvai de tip GT4. Cantităţile previzionate a se realiza sunt minim 1 tramvai maxim 30 tramvaie, în baza contractelor subsecvente cantitatea va fi prestată astfel:

- primele 2 contracte subsecvente min. 1 ÷ max. 7  tramvaie. 

- contracte subsecvente 3 şi patru min. 1 ÷ max. 8  tramvaie. 

           Agenţia pentru Dezvoltare Regională Vest, a realizat la sfârşitul anului 2017 un inventar al potenţialelor proiecte alternative derulate de autorităţile publice locale şi judeţene la nivelul Regiunii Vest. Printre proiectele care ar putea fi incluse în categoria de proiecte alternative se numără şi obiectivul „Servicii de reparaţie generală cu reconstrucţie şi modernizare a vagoanelor de tramvai tip GT4”. Unul dintre criteriile de eligibilitate este ca proiectul propus spre finanţare să nu fie încheiat sau implementat integral  înainte de depunerea cererii de finanţare. 

          In conformitate cu Apelul de proiecte  lansat prin aplicatia electronica MySMIS, dedicat proiectelor nefinalizate, activitatile sprijinite în cadrul Obiectivului specific 4.1 sunt:
         “A. Investitii destinate îmbunatatirii transportului public urban de calatori Mijloace de transport utilizate pentru prestarea serviciului de transport public de calatori

Achizitionarea de material rulant (tramvaie);

Modernizarea materialului rulant existent (tramvaie);

Achizitionarea de troleibuze;

Achizitionarea de autobuze…”

Prin realizarea acestui proiect se va urgenta absorbția fondurilor europene destinate îmbunătăţirii mobilităţii urbane, necesitatea urgentării investiţiilor în sistemele de transport de călători pentru îmbunătățirea accesibilității și reducerea poluării generate de transporturi în mediul urban. 

Conform Ghidului solicitantului, pentru dovedirea dreptului de proprietate publică asupra imobilelor, asupra mijloacelor de transport, alte bunuri (conform secțiunii 4.1, criteriile 3 și 4) sunt prezentate următoarele documente, după caz: ,,La momentul depunerii cererii de finanțare, se vor anexa (minimum) un plan de amplasament vizat de OCPI, pentru imobilele pe care se propune a se realiza investiţia în cadrul proiectului (doar dacă prin proiect sunt vizate imobile), după caz, precum şi dovezile privind iniţierea demersurilor necesare pentru atestarea dreptului de proprietate publică, respectiv:

 1.  HCL/HCJ de aprobare/completare/modificare a inventarului domeniului public, precum și un extras din inventarul bunurilor care alcătuiesc domeniul public local/judeţean, aprobat prin respectiva HCL/HCJ;

2. Dovada transmiterii către consiliul judeţean, a HCL de aprobare/modificare/completare a inventarului domeniului public în vederea centralizării;

3. Dovada transmiterii de către Consiliul Judeţean/Instituţia Prefectului, către Guvern, a proiectului Hotărârii de Guvern privind aprobarea/modificarea/completarea inventarului domeniului public  (în conformitate cu art. 21 din Legea  nr. 213 din 17 noiembrie 1998 privind bunurile proprietate publică, cu modificările și completările ulterioare);

4. Extras de carte funciară cu înscrierea provizorie a dreptului de proprietate publică, emis cu maximum 30 de zile înaintea depunerii, din care să rezulte înscrierea provizorie a dreptului de proprietate publică şi absența sarcinilor incompatibile cu investiția”.   

 
Ȋn situația în care documentele pentru dovedirea proprietății publice (finale) nu sunt prezentate la depunerea cererii de finanțare, solicitantul are obligația să prezinte extrasul/extrasele de carte funciară cu înscrierea definitivă a dreptului de proprietate publică sau, în situaţia anumitor bunuri mobile, rețele de utilități publice și în situația în care nu a fost realizată cadastrarea imobilelor, Hotărârea de Guvern de atestare a domeniului public, cel mai târziu la data emiterii autorizației de construire aferente proiectului, dar nu mai târziu de un termen de maximum 1 an de la data intrării în vigoare a contractului de finanțare, în caz contrar contractul de finanțare va fi reziliat.
           Ţinând cont de cele mai sus exprimate propunem spre aprobare proiectul de hotărâre pentru modificarea şi completarea HCLMT nr. 480/08.10.2018 privind completarea Anexei  la Hotărârea Consiliului Local  nr. 245/1999 privind inventarul bunurilor  care aparţin domeniului public al Municipiului Timişoara, conform Anexie care face parte integrantă din hotărâre şi inaintarea catre Guvernul României a propunerii privind completarea Anexei la Hotararea Guvernului Romaniei nr. 849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, după cum urmează:
· Titlul HCLMT nr. 480/08.10.2018 se modifică şi va avea următorul conţinut: ,,privind completarea Anexei  la Hotărârea Consiliului Local  nr. 245/1999 privind inventarul bunurilor  care aparţin domeniului public al Municipiului Timişoara, secţiunea II Bunuri mobile şi inaintarea catre Guvernul României a propunerii privind completarea Anexei II la Hotararea Guvernului Romaniei nr. 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş”;
· Se modifică art. 1, astfel: ,,(1) Se aprobă însușirea completării inventarului bunurilor care alcătuiesc domeniul public al municipiul Timișoara, conform Anexei la prezenta hotărâre”.
· Se completează art.1 cu un nou alineat, alineatul (2), care va avea următorul conţinut: (2) Bunurile mobile prevăzute în Anexa la prezenta hotărâre se declară ca fiind de uz și de interes public local”.
· Se completează art.1 cu un nou alineat, alineatul (3), care va avea următorul conţinut: ,,(3) Se aprobă înaintarea către Guvernul României a HCL 480/2018, cu modificările și completările ulterioare”.

